google/wiki40b huggingface dataset:
Fyrilund kirke

Fyrilund kirke var ei kirke på Kirkhus i Kongsvinger. I middelalderen og ennå ei stund inn i nyere tid utgjorde det nåværende Brandval sogn to sogn: Fyrilund sogn og Berger sogn. De to tilhørende kirkene var begge forfalne og ubrukelige og ble nedlagte da ei ny kirke felles for de to sogna ble oppført på Brandval etter kongelig bevilling 29. august 1648. Fyrilund er det gamle navnet på Kirkhus i Brandval, og Kirkhus har sitt navn fra kirka som sto der. Denne kirkas sogn må ha omfatta den nordlige delen av Brandval sogn og Berger sogn den sørlige. Et brev forteller at Gjølstad på vestsida av Glåma hørte til Berger sogn, så elva var ikke delelinje. Fyrilund kirke var i den katolske tida via til Laurentius. I et byggeregnskap fra den første halvdelen av 1600-tallet nevnes det at de to klokkene fra Berger kirke og Fyrilund kirke ble støpt om til en ny en til den nye Brandval kirke. Disse to veide tilsammen 54 kilogram. I tillegg til dette ble det kjøpt inn 216 kilogram malm for å støpe den nye klokka. Klokkene i de to gamle kirkene kan altså ikke ha vært særlig store. Biskop Jens Nilssøn skriver i sine opptegnelser fra bispevisitasen i 1597 at Fyrilund kirke da holdt gudstjeneste hver fjerde søndag.
Capitaine des armes

Capitaine des armes («våpenkaptein») var den høyeste underoffisersgraden ved infanterikompaniene i Hæren i Norge fra 1600-tallet til graden ble avskaffet i 1747. Tittelen er fransk og betyr den som har ansvaret for våpentjenesten ved kompaniet, slik som stell, vedlikehold, lagring og kanskje opplæring i bruken. Tittelen ble trolig opprinnelig bare brukt ved de gevorbne (dvs. vervede profesjonelle) hæravdelingene, og ble utover på 1700-tallet også brukt i de nasjonale (dvs. vernepliktige) avdelingene.
Rheas ringer

Rheas ringer er et ringsystem til månen Rhea, oppdaget av NASA 6. mars 2008. Dette ble den første oppdagelsen av ringer rundt en måne. Ringenes eksistens forekommer i de observerte endringene i elektronstrømmer som fanges av Saturns magnetfelt. Støv og fragmenter antas forlenge Rheas Hillsfære, men er mer kompakt jo nærmere månen og inkluderer tre smale ringer med enda høyere tetthet. Forskere antar at ringene fra begynnelsen kretset rundt Saturn, men at de sakte men sikkert har blitt fanget av Rheas gravitasjon.
Frie fagforeninger

Frie fagforeninger er i Tyskland og Østerrike betegnelsen på de sosialistisk orienterte fagforeninger i det 19. og det 20. århundre. Begrepet «fri» er en tilføyelse for å skille dem fra de kokurrerende liberale Hirsch-Dunckerske fagforeninger på den ene side og de kristne fagforeninger på den andre siden.
Neotoxoscelus

Utseende

Små, avlange, blanke, mørke praktbiller med metallisk glans. Oversiden er nokså ujevn og knudrete.

Utbredelse

Slekten lever i Sørøst-Asia.
Seul sur son étoile

«Seul sur son étoile» er en fransk populærmusikksang, skrevet av Gilbert Bécaud (melodi) og Maurice Vidalin (tekst).

Engelskspråklig coverversjon

En engelsk tekst ble skrevet av Mack David. Tittelen var «It Must Be Him». Sangen ble publisert i 1967. Den bestselgende versjonen av sangen ble innspilt samme år av Vicki Carr.

Listeplasseringer

Versjonen til Carr lå på tredjeplassen på den amerikanske Billboard Hot 1000-listen og lå tre uker øverst på Billboard Easy Listening-listen. Singlen lå som høyest på en andreplass både i Storbritannia og i Australia. Carr spilte den dessuten inn på spansk og italiensk.
Gilbert Kaplan

Liv og virke

Gilbert Kaplan var sønn av en skjorteprodusent. Han var lillebror til Joseph Brooks, en komponist som vant en Academy Award, som døde i 2011.
I 1967 grunnla Kaplan, da 25 år gammel, finanstidskriftet Institutional Investor og ble dets sjefredaktør. Magasinet vokste etterhvert til et opplag på drøyt 150.000, og ble solgt i 140 land.
Kaplan giftet seg med Lena Biörck, en svensk interiørarkitekt, i 1970. Paret fikk fire barn.
Ved siden av økonomijournalistikken viet Kaplan seg over en lang tid til Gustav Mahler, og med tiden ble han en ledende autoritet på den østerrikske komponisten. I 1982, i samband med Institutional Investors 15-årsjubileum, dirigerte Kaplan for første gang Mahlers andre symfoni for et særlig utvalgt publikum. En tid etter fremførte han verket ved en konsert for allmenheten i Carnegie Hall med The American Symphony Orchestra. Konserten fikk stor oppmerksomhet og berømmelse. New York's Daily News rangerte ham som en av de beste fremførelser av Mahlers andre noen sinne.
Deretter fremførte Kaplan verket i konsert med et femtitalls orkestre over hele verden, deriblant Wienerfilharmonikerne, London Symphony Orchestra og Stockholms filharmoniska orkester. Innspillinger med de to ble utgitt på plate.
Kaplan hadde ingen tidligere musikalske meritter og dirigerte det drøyt 80 minutter lange verket utenat ettersom han ikke kunne lese noter særlig godt. Til tross for denne amatørstatus ble han betraktet som en av de fremste fortolkeret av dette stykket. Hans flere tiårs lange dirigentgjerning var så godt som utelukkende viet dette verk. Repertoaret ble bare i beskjeden grad utvidet, men skulle etterhvert omfatte også Mahlers femte symfoni.
I 1986 grunnla Gilbert Kaplan stiftelsen Kaplan Foundation, som publiserer litteratur om, og musikk av, Mahler. Kaplan foreleste om Mahler ved en rekke musikkonservatorier og ved Harvard og Oxford. Han skrev også den omfattende biografien The Mahler Album.
Elisabeth Andreassens diskografi

Elisabeth Andreassens diskografi er en oversikt over Elisabeth Andreassens plateutgivelser fra 1968.
Weinviertel

Weinviertel («vinvartalet») er en av de fire tradisjonelle regionene i den østerrikske delstaten Niederösterreich, nordøst i delstaten. Som navnet antyder, er Weinviertel Østerrikes viktigste vindistrikt.
Weinviertel grenser mot Industrieviertel, Wien og Mostviertel i syd (adskilt gjennom Donau), mot Waldviertel i vest (adskilt gjennom Manhartsberg), mot det tsjekkiske Syd-Mähren i nord og mot den slovakiske regionen Bratislava i øst.
Myodermidius

Levevis

Larvene lever gjerne i råtnende ved eller annet dødt, organisk materiale.

Utbredelse

Arten er utbredt i Afrika (Zimbabwe).
John Barrow

Bakgrunn

John Barrow var eneste barn av garveren Roger Barrow i landsbyen Dragley Beck i menigheten Ulverston i Lancashire. Han gikk på Town Bank grammar school i Ulverston, men sluttet som 13-åring for å grunnlegge en søndagsskole for de fattige.

Tidlig virke

John Barrow var først ledende ansatt ved et jernstøperi i Liverpool og ble deretter matematikklærer ved en skole i Greenwich utenfor London. En av hans elever der var sønn av diplomaten Sir George Staunton (1737–1801). Det var ved Stauntons innflytelse at han ble på den senere offisielle sendeferd til Kina.

Reisende, geograf

Etter å ha ervervet seg nautiske kunnskaper, ble han ansatt hos George Macartney som privatsekretær, fulgte med ham til Kina som regnskapsmann, og studerte med stor interesse dette lands folk og språk. Barrow lærte seg kinesisk og skrev artikler om språket i Quarterly Review. Den beretning som gesandskapssekretær Sir George Staunton utgav, inneholder flere betydelige bidrag ført i pennen av Barrows. I 1804 publiserte han dessuten sin egen beretning, Travels in China. Selv om  Barrow etter sin hjemkomst i 1794 offisielt ikke lengre stelte med offisielle kinesiske anliggender, ble han ofte tatt med på råd av den britiske regjering.
Han besøkte deretter, fremdeles som Macartneys sekretær, Sør-Afrika, der han fikk i oppdrag å megle mellom boerne og urbefolkningen. I denne sammenheng foretok han en meget omfattende reise med betydelige geografiske resultater som han beskrev i Travels in the Interior of Southern Africa (1801–04).
Etter tilbakekomsten til England ble han i 1804 andresekretær i Admiralitetet og arbeidet i 40 år for den britiske arktisforskningen gjennom å støtte oppdagelsesreiser. Han deltok selv i planleggingen, blant annet av William Edward Parry, John Franklin og Frederick William Beecheys reiser. Han deltok i stiftelsen av Geographical Society i 1830 og var foreningens visepresident frem til sin død. 
Han ble opphøyet til baronett i 1835 og utga sin selvbiografi i 1847.
Golsinda

Utseende

Middelsstore trebukker, svarte med tallrike, gulaktige flekker. Antennene er tynne og betydelig lengre enn kroppen. Pronotum er tønneformet uten pigger på sidene, dekkvingene parallellsidige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia, fra Myanmar i vest til Sumatra og Borneo i øst.
Uten skrupler (1986)

Historien

Den lugubre forretningsmannen «Sam Stone» (Danny DeVito) planlegger mord på sin forferdelige kone «Barbara» (Bette Midler), med to motiv: Det første er penger og det andre for at han skal få gifte seg med sin elskerinne. Han har flaks, og konen hans blir kidnappet av «Ken» og «Sandy Kessler» som vil hevne seg på «Sam. «Sam» har stjålet sparepengene deres og «Sandy»s suksessfulle motedesign, som han nå markedsfører som sitt eget. Når «Barbara» finner ut hva mannen hennes har gjort mot dette paret og innser at han ikke kommer til å gjøre noe for å befri henne, blir hun venner med kidnapperne og planlegger å lære «Sam» en lekse.
Baturaja

Baturaja er en by i provinsen Sør-Sumatra på Sumatra i Indonesia. Befolkningen var i 2010 anslått til å være tilnærmet 113 100.
Tygerberg

Tygerberg er en av de nordøstlige forstedene til Cape Town i Sør-Afrika. Det er også navnet på høydedraget over byen. Tygerberg Mountain Bike Club holder til i dette området. De er oppsynsmenn i Majik Forest som har flott utsikt og noen morsomme stier. Forstaden ligger omtrent 25 km fra sentrum av Cape Town.

Historie

Nederlandske og tyske bosettere som slo seg ned i Cape-regionen fra 1652, oppkalte åsen «Tigerberg» etter det stripete og spraglete inntrykket de fikk av den gamle vegetasjonen her, selv om det fantes en rekke store rovdyr i området på den tiden, men ingen tigre.
I 1996 ble de seks bydelene Bellville, Durbanville, Goodwood, Parow, Khayelitsha og Mfuleni slått sammen til City of Tygerberg.

Infrastruktur

En del av åsen er utpekt som et naturreservat, Tygerberg Nature Reserve. I Tygervalley finnes et nyetablert boligområde med kunstige innsjøer og flere restauranter, modellert etter Victoria & Alfred Waterfront i Cape Town og kjent som Tygervalley Waterfront. I nærheten ligger også det store kjøpesenteret Tygervalley Shopping Centre.
Sør for Tygerberg ligger Tygerberg sykehus. Det er et universitetssykehus tilknyttet Universitetet i Stellenbosch. I campusen er det også flere boliger og et studentsentrum med spisesal.
Sammen med Bellville tilhører City of Tygerberg campusen til University of the Western Cape (UWC).
Sota Sæter

Sota Sæter (819 moh) er en bemannet turisthytte i den sørlige enden av dalføret Bråtå og innsjøen Liavatnet ved Breheimen i Skjåk kommune i Oppland. Sota er eiet og drevet av Den Norske Turistforening (DNT), og ligger i nær tilknytning til Tverrådalskyrkja, Fortundalsbreen og Jostedalsbreen. 
Sota Sæter består av ti frittstående bygninger av ulik utforming på ett tun, og har tilsammen 72 soveplasser fordelt på ulike romstørrelser.

Historie

Sota Sæter var tidligere bosted for fjellmannen og jegeren Svein Kvitingen (1856–1939), som i 1894 ble kontaktet av DNT angående en avtale om losji og enkel servering i Sveinstugu. Etter hans død drev Edvard Grimstad stedet og flere hytter ble satt opp. Fra 1954 drev Edvards sønn Torbjørn Grimstad Sota Sæter, og som utøvende kunstsmed utsmykket han Sota med flere smijernsarbeid som fortsatt eksisterer. 
I 1989 ble Sota Sæter kjøpt opp av Berit og Gunnar Bugge som satte igang med omfattende restaurering av området, og i 1994 videresolgte de Sota til DNT Oslo og Omegn, som fortsatt eier stedet med Jorun Svingen som bestyrer.
WCBS-TV

WCBS-TV er fjernsynsnettverket CBS' lokale stasjon for New York City. Stasjonen eies av CBS Corporation, og har studioer i CBS Broadcast Center i Midtown på Manhattan. Stasjonens sender er på toppen av Empire State Building.
Stasjonen kringkastes på kanal 2 i New York City's kringkastingsnett, og blir derfor ofte markedsført som CBS2.
George Erskine

Andre verdenskrig

I 1939 ble han del av staben i The Army Reserve, og i 1941 ble han sjef for 2. bataljon av King's Royal Rifle Corps som da var en del av 69th Infantry Brigade i Nord-Afrika, hvor han gjorde seg fortjent til Distinguished Service Order i 1942. han ble deretter utnevnt til sjef for 7th Armoured Division og tjenstgjorde i Nord-Afrika, Italia og Normandie i årene 1943 og 1944.
Under slaget om Normandie, var imidlertid ikke den øverstkommanderende for 2. arme, Miles Dempsey fornøyd med 7th Armoured Divisions innsats og sjefen for VIII korps, Richard O'Connor anså sine ordrer overfor enheten under Operasjon Goodwood som svært forsiktige. rett etter, under de vanskelige framrykningene i det kompliserte hekk-landskapet under Operasjon Bluecoat, lyktes det ikke for divisjonen å nå sine mål og Erskine ble skiftet ut. Til tross for hans ujevne resultater i felten, ble Erskine ansett for å ha evner som gjorde at han passet godt til andre oppgaver, slik at dette ble bare et forbigående tilbakeslag i hans karriere. Han ble leder for Supreme Headquarters Allied Expeditionary Force enhet i Belgia i 1944 og deretter sjef for 43rd (Wessex) Infantry Division i 1945.

Etter andre verdenskrig

Etter andre verdenskrig ble han sjef for de britiske styrkene i Hongkong i 1946, og senere sjef for de britiske styrkene i Egypt i 1949. Han vendte tilbake til Storbritannia i 1952, og ble sjef for Eastern Command, reservestyrkene i Storbritannia. Åre etter ble han sendt til Britisk Øst-Afrika og sjef for styrkene der, og ble ansvarlig for å slå ned Mau Mau-opprøret i Kenya. Under Operasjon Anvil tok han militær kontroll over Nairobi fra 24. april 1954 og vanskeliggjorde slik opprørernes forsyningslinjer.
Etter engasjementet i Mau Mau-opprøret, vendte han tilbake til Storbritannia i 1955, og ble sjef for reservestyrkene i Southern Command fra 1955 til 1958 da han gikk av med pensjon. Han ble en æres-adjutant til dronning Elisabeth II i årene 1955 til 1965.
Stone Mountain (monolitt)

Fjellet

Fjellet har en omkrets på omtrent 8 km ved bakkenivå. Toppen kan nåes til fots via en bratt sti som starter ved Confederate Hall og vestre inngang (til nasjonalparken) eller ved hjelp av en heis.
Toppen av fjellet består av bart fjell med flere jettegryter. Jettegrytene fylles med regnvann og er hjem til bladfotkreps som muslingreker (Laevicaudata) og tusenbeinkreps (Anostraca). Liv i jettegrytene oppstår kun i regntiden og det er antatt at bladfotkrepsene dør ut i tørketiden, men at de har lagt egg som overlever til neste regntid.
Fra toppen av fjellet har man god utsikt mot sentrum av Atlanta, noen ganger fjellet Kennesaw Mountain og på veldig klare dager helt til Appalachene.
Nedre del av fjellet er skogkledd. Den sjeldne georgiske eiken (Quercus georgiana) ble oppdaget her og er synlig flere steder ved stien som fører mot toppen. Om høsten blomstrer også den sjeldne arten Helianthus porter her.

Geologi

Stone Mountain er en dypbergart, en smeltet magmatisk bergart. Fjellet består hovedsakelig av granitt skapt ved dannelsen av Blue Ridge Mountains, østre front av Appalachene. Granitten er et resultat av magma fra jordens indre som ble omdannet på undersiden av jordskorpen.
Granitten består av kvarts, feltspat, mikrolin og glimmer, med mindre mengder av biotitt og turmalin. Inne i granitten finnes xenolits og biter av fremmedlegemer i magmaen.

Relieff

Verden største basrelieff, the Confederate Memorial Carving forestiller tre av Konføderasjonens ledere under den amerikanske borgerkrigen;President Jefferson Davis og generalene Robert E. Lee og Thomas J. Jackson. Relieffet rekker 122 meter over bakkenivå og måler 27,5 ganger 58 meter. Relieffets dypeste punkt er ved albuen til Lee; 3,6 meter.
Mrs. C. Helen Plane, medstifter og medlem av United Daughters of the Confederacy (UDC) fikk idéen til monumentet i 1912. Eierne av fjellet, familien Venable, family, satte av nordsiden av fjellet til UDC i i1916. UDC fikk 12 år på seg til å ferdigstille et monument over den amerikanske borgerkrigen. Gutzon Borglum ble valgt ut til å gjennomføre oppdraget.
Borglum forlot prosjektet i 1923. Den amerikanske skulptøren Augustus Lukeman fortsatte til 1928 da arbeidet stoppet opp i over tredve år.
I 1958, etter initiativ fra guvernør Marvin Griffin, kjøpte delstatsforsamlingen Stone Mountain for USD $1,125,000. I 1963 ble Walker Hancock valgt ut til å fullføre prosjektet og arbeidet ble tatt opp igjen i 1964. Relieffet ble ferdigstilt av Roy Faulkner og ble ansett ferdig 3. mars 1972.
Vågen (Hundvåg)

Vågen er en fellesbetegnelse for områdene øvre-, midtre- og nedre Vågen på øya Hundvåg i Stavanger. Inntil 1991 var området sterkt trafikkert, da Hundvåg Ring gikk gjennom gaten Øvre Vågen. Ettersom innbyggertallet på Hundvåg økte, så man etterhvert nødvendigheten av etableringen av ny vei, og denne ble lagt rundt øya.
Området består i motsetning til resten av det stadig voksende Hundvåg stort sett av relativt eldre hus, og beboerne er tilsvarende eldre enn ellers på øya.
Lingoria

Utseende

En middelsstor, lang og tynn, blålig svart trebukk, pronotum rødt. Hodet er kraftig snuteformet forlenget, lengre enn pronotum. Antennene er tynne, noe lengre enn kroppen. Pronotum er klokkeformet. Dekkvingene er avsmalnende bakover, svarte med blålig metallglans. Beina er middels lange, lårene fortykkede. Lårenes rot er gulrød, leggene gulbrune.

Utbredelse

Artene er endemiske for Madagaskar.
Myrath

Myrath er et progressiv metal-band fra Tunisia som ble etablert i 2001.

Biografi

Myrath (ميراث, som betyr arv), er et metal band fra Tunis i Tunisia. Det ble opprettet i 2001 av  gitarist Malek Ben Arbia (som var 13 år). I de neste årene utviklet bandet sin stil mot progressiv metal, med tydelig referanse til arabisk musikk.
Deres første album, Hope, ble utgitt i september 2007, og deres andre album, Desert Call, i januar 2010. Den tredje utgivelsen, Tales of the Sands, ble utgitt i september 2011. April 2017 gir de ut sitt femte album, Legacy.
Ontologi

Lovmessighet i samfunnvitenskapen?

En debatt står sentralt, nemlig debatten om hvorvidt sosiale systemer – mennesker som samhandler – består av lovmessigheter, eller om alt vi studerer er unikt. En vitenskapteoretisk retning kalt positivismen, har som grunnleggende antagelse at det finnes noen generelle lover i sosiale systemer, slik det er i for eksempel fysikken. Med et slikt ontologisk utgangspunkt er det naturlig at positivister har forsøkt å avdekke disse lovmessighetene. Den positivistiske antagelsen om lovmessigheter er blitt utfordret fra flere hold. Det motsatte standpunkt er at naturvitenskapens ide om generelle lover ikke kan overføres til sosiale systemer.
En kontrast til positivistene finner vi hos de som hevder at vi bare kan forstå det unike. Ifølge en slik tankegang kan vi forklare hvorfor en spesiell hendelse fant sted, men vi kan ikke overføre erfaring fra den ene hendelsen til andre områder.
Det ontologiske utgangspunktet har dermed betydning for hva man leter etter i analyser og undersøkelser: generelle lovmessigheter eller forståelse for det spesifikke og unike.
Et annet viktig ontologisk spørsmål er forholdet mellom partikularia og universalia, og deres realitet.

Det ontologiske gudsbeviset

Gudsbeviset som kalles det «ontologiske» – i dette henseendet vil betegnelsen ontologi gjelde for enhver diskusjon som dreier seg om det værendes vesen – er det tredje av de store bevisene. Sammen med Det ontologiske gudsbeviset har man Det teleologiske gudsbeviset og Det kosmologiske gudsbeviset. Opphavsmannen til dette beviset synes å være Anselm (1033–1109) som var erkebiskop i Canterbury i 16 år.
Forestill deg, sa han, det største, mest fullkomne vesen som er mulig. Hvis dette vesenet har alle de attributter som er ønskelige, bortsett fra eksistens, så er det ikke det største eller mest fullkomne, for det er åpenbart at et vesen som eksisterer, er større og mer fullkomment enn et som ikke gjør det. 
Anselms ontologiske bevis har vært kontroversielt siden det ble publisert rundt 1070. I samtiden ble det utfordret av munken Gaunilo, og senere av Thomas Aquinas, Immanuel Kant og flere andre. Den tidligste kritikken sa seg enig i logikken, men mente at mange andre argumenter som følger samme logikk ikke kan være sanne, og at argumentasjonen derfor ikke kan brukes generelt.
På slutten av 1700-tallet argumenterte Kant med at eksistens ikke nødvendigvis påvirker essensen, eller tanken om, noe. Kant hevdet derfor at man ikke kan slutte at et fullkomment vesen nødvendigvis eksisterer. I nyere tid har filosofer som Norman Malcolm og Alvin Platinga kommet med alternativer til Aneslms bevis  og det ontologiske gudsbeviset har dukket opp i igjen i filosofien.
Blant filosofene er det idag relativt bred enighet om at Guds eksistens ikke kan bevises empirisk. Dette betyr ikke nødvendigvis at Gud ikke eksisterer, men bare at det ikke er mulig å føre empiriske bevis for eksistens av noe som ikke lar seg observere. Det som ikke eksisterer kan ikke skilles fra det som ikke lar seg observere.
Hestesport under Panamerikanske leker 1963

Hestesport under Panamerikanske leker 1963. Hestesport var med som en av nitten sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var individuell og lagkonkurranse sprangridning og feltritt og induviduell i dressur. USA ble beste nasjon, de vant alle fem gullmedaljene.
Alan Dzagojev

Landslaget

11. oktober 2008 fikk han sin første landskamp for Russland mot Tyskland.
Han ble tatt ut i Russlands tropp til VM i fotball 2018 i Russland.
Bygdeliste

Bygdeliste eller lokalliste er i norsk politikk en gruppering som stiller kandidater til kommunevalg uten å være del av et landsdekkende politisk parti. En bygdeliste kan være startet på grunn av en politisk sak, eller for å kjempe for interessene til en del av kommunen. Tilhengere av en bygdeliste kan legge vekt på at deres hjertesak ikke blir kjempet nok for av et etablert politisk parti, eller ha ønske å arbeide politisk uten å være med i et parti.
Europeisk Hansamuseum

Bakgrunn

Etter flere års drøftinger besluttet Lübecks borgerskap å opprette et hansamuseum. Byggarbeidene på tomten ‘An der Untertrave 1’ begynte i januar 2012. På stedet var tidligere et tilfluktsrom fra andre verdenskrig og et sjømannshjem. Byggearbeidet ble forlenget med nærmere to år på grunn av de omfattende arkeologiske utgravinger med interessante funn. 
Bygningen ble oppført etter tegninger av arkitekt Andreas Heller som også sto bak utstillingskonseptet. Vitenskapelig rådgiver var hansaforskeren Rolf Hammel-Kiesow. 
Utstillingsarealene omfatter cirka 7 000 m², da inngår 2 400 m² i  nabohuset, klosterborgen (Burgkloster). Byggearbeidene kostet 45 millioner euro og ble åpnet 27. mai 2015 av Tysklands forbundskansler Angela Merkel.

Museet

Museet viser Hansaforbundets utvikling fra 1200-tallet og videre gjennom mer enn 400 år. Tema for utstillingene er hansabyenes utvikling, lybska rättens betydning for handelen, religionens innflytelse og pestens herjinger. Også myter og legender som oppsto i etterkant behandles i utstillingen.  Hansaens historie fortelles med eksempler fra Novgorod, Lübeck, Brügge, Bergen og London. Autentiske gjenstander vises i utstillingen sammen med installasjoner og mediastasjoner. London presenteres i en stor bymodel som viser byen omkring år 1500. Utstillingen er tekstet på tysk, engelsk, svensk og russisk.
24. ingeniørregiment

24. ingeniørregiment er underlagt 41. armé i Sentrale militærdistrikt i Russland.  Regimentet er forlagt til Kyzyl.
Ptox

Utseende

Middelsstore blåvinger uten stjerter på bakvingene. Hannens overside er blå med smalt mørk ytterkant, dessuten kan et felt i vingens indre del være mer eller mindre hvitt. Undersiden er lysgrå med små, mørkere grå flekker.

Utbredelse

Slekten er bare kjent fra Sumatra og Java.